**Farské oznamy**

**29. nedeľa v období cez rok B (17. 10. 2021)**

|  |  |  |
| --- | --- | --- |
| Pondelok | Sv. Lukáša, evanjelistu | 18.00 |
| Utorok | O Duchu Svätom | 7.00 |
| Streda | O sv. Jozefovi | 7.00 a 18.00 |
| Štvrtok |  | 7.00 |
| Piatok | Sv. Jána Pavla II., pápeža | 18.00 |
| Sobota |  | 18.00 Oblazov |
| Nedeľa | 30. nedeľa v období cez rok, misijná nedeľa | 8.00 a 10.30 |

Pozývam k modlitbe sv. ruženca, aspoň jedného desiatku v našich rodinách. Už viacero rokov na celom svete prebieha akcia 1milión detí sa modlí sv. ruženec. My sa tento ruženec pomodlíme v pondelok v škole o 11.30hod. Všetky deti sú vítané a môžu sa ho zúčastniť. Deti o tom vedia z hodín náboženstva.

Minulý týždeň sa nám podarilo vyzbierať 433,5 eur na rekonštrukciu našej katedrály v Žiline. Nech Pán odmení vašu štedrosť.

Bohuznámi prispeli na rekonštrukciu nášho kostola 750 eurami.

Na budúci týždeň budeme mať zbierku na misie. Za vašu štedrosť už teraz vyslovujem Pán Boh odmeň.

Chcem poďakovať p. kostolníčke Ušákovej a jej záhradníctvu, že nám orezali dreviny pred naším kostolom.

Sviatosť manželstva chcú prijať Ján Malík pochádzajúci z Kotešovej a Eliška Šimašková bývajúca v Predmieri.

V pondelok po sv. omši by sme mali spoločnú adoráciu.

V stredu budú dve sv. omše ráno o 7.00 a o 18.00 detská sv. omša pre deti, ktoré sa pripravujú na prvé sv. prijímanie a ktoré už boli na sv. prijímaní i mládež. Pridal som jednu sv. omšu, aby sme sa do pastor. centra pomestili.

Ďakujem za nasadenie mužom pri rekonštrukcii nášho kostola, aj obecnému úradu za poskytnutú pomoc. Prosím mužov, ak by nám mohli ešte pomôcť v pondelok a utorok nech sa nahlásia u mňa alebo u Braňa Grofčíka t.č. 0907559612. Ďakujem aj gazdinkám, ktoré sa postarali o brigádnikov. Nech vám to Pán odmení.

Pre prerábku v našom kostole, sv. omše v týždni mávame v pastoračnom centre a v nedeľu v dome smútku.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a na budúci týždeň prosím o upratovanie pastoračného centra skupinu č. 4.

Želám vám peknú nedeľu.

Drahí bratia kňazi, milé rehoľníčky a rehoľníci, milí bratia a sestry, mládež i seniori a všetci ľudia dobrej vôle: srdečne Vás pozývame zapojiť sa do synody, ktorú Svätý Otec František slávnostne otvoril v nedeľu 10. októbra a v našich diecézach i na celom svete sa začína v nedeľu 17. októbra 2021. Témou tohto podujatia je „Za synodálnu Cirkev: spoločenstvo, spoluúčasť a misia“ – teda samotná synodálna podstata Cirkvi. Tá spočíva v spoločnom kráčaní, vo vzájomnom počúvaní sa a v načúvaní Ducha Svätého pri ohlasovaní evanjelia. Kľúčové slová "spoločenstvo, spoluúčasť a misia" podčiarkujú, že práve ohlasovanie evanjelia je tým cieľom, na ktorého sledovaní máme mať účasť všetci ako spoločenstvo veriacich v Krista. Chceme hľadať odpoveď na otázku ako sa spoločné kráčanie pri ohlasovaní evanjelia dnes uskutočňuje v našej Cirkvi a aké kroky nás Duch Svätý pozýva urobiť, aby sme v tomto kráčaní rástli. Pozývame vás teda na cestu dialógu a dôvery vo vedenie Ducha Svätého! Prvé informácie môžete nájsť na stránke www.synoda.sk (prípadne na diecéznej stránke...). Prosíme vás, aby ste sa s ňou oboznámili: na jej základe už čoskoro spustíme synodálne iniciatívy. Ďakujeme Vám za Váš záujem i modlitby za synodálnu cestu, ku ktorej nás vedie Svätý Otec František. S odvahou a dôverou k Duchu Svätému na ňu vykročme! Pozdravujú Vás a zo srdca Vám žehnajú Vaši otcovia biskupi.